*Informácie o testovaní*

**Celoslovenské testovanie žiakov 9. ročníka ZŠ T9-2018**

*Riadny termín :* **21. marec 2018 (streda)**

***Komu je testovanie určené:***

žiakom 9. ročníka ZŠ v SR s vyučovacím jazykom slovenským, maďarským a ukrajinským, včítane žiakov so zdravotným znevýhodnením (okrem žiakov s mentálnym postihnutím)

***Ciele testovania:***

* získať obraz o výkonoch žiakov pri výstupe z druhého stupňa ZŠ (ISCED 2) a monitorovať úroveň ich pripravenosti na ďalšie štúdium (ISCED 3)
* porovnať výkony jednotlivých žiakov a škôl
* poskytnúť školám, ministerstvu školstva a širokej odbornej verejnosti spätnú väzbu o úrovni vedomostí a zručností žiakov v testovaných predmetoch, ktorá napomôže pri skvalitňovaní vyučovania.

***Testované predmety:***

* matematika
* slovenský jazyk a literatúra, maďarský jazyk a literatúra, ukrajinský jazyk a literatúra,

jazyk a literatúra

***Testované učivo:***

* učivo, ktoré obsahovou stránkou a úrovňou náročnosti zodpovedá platnej pedagogickej dokumentácii pre žiakov ZŠ - Štátny vzdelávací program pre žiakov 2. stupňa ZŠ.

***Kognitívne úrovne v slovenskom jazyku a literatúre:***

* **zapamätanie** - poznávanie a rozpoznávanie, vybavovanie
* **porozumenie** - interpretácia, porozumenie, usudzovanie, porovnávanie, dedukcia, vysvetľovanie, dokazovanie
* **aplikovanie** - použitie postupu na riešenie problému, implementácia
* **analyzovanie** - rozlišovanie, usporiadanie, prisudzovanie
* **hodnotenie** - určovanie, vyvodzovanie

***Kognitívne úrovne v matematike:***

* **porozumenie** - konštruovanie významu na základe získaných informácií
* **aplikovanie** - použitie postupu alebo štruktúry v rôznych situáciách
* **analyzovanie** - rozloženie na časti a určenie ich vzájomného vzťahu
* **hodnotenie** - posúdenie podľa daných kritérií

***Typy testov a očakávaná úspešnosť:***

* Testy relatívneho výkonu (rozlišujúce), tzv. NR - testy, výkon žiaka sa porovnáva s výkonom ostatných žiakov, ktorí riešili ten istý test, očakávaná priemerná úspešnosť žiakov je 50-60 %.

***Povolené pomôcky :***

* modré guľôčkové perá, kalkulačky, rysovacie pomôcky (ceruzka, kružidlo, uhlomer, pravítko)

***Nepovolené pomôcky****:*

* mobilné telefóny, výpisky, študijné materiály, učebnice a pod.

***Termín zaslania******výsledkov:***

* elektronickou formou - 17. apríl 2018
* výsledkové listy žiakov a škôl - 30. apríl 2018

***Náhradný termín:***

* **5. apríl 2018** (štvrtok) v krajských mestách
* Pre žiakov, ktorí sa z objektívnych dôvodov nemohli zúčastniť riadneho termínu
* Prihlasovanie žiakov na náhradný termín sa uskutoční prostredníctvom [https://testovanie.iedu.sk/nahradny.aspx](https://testovanie.iedu.sk/nahradny.aspx%20do%207)  do 23. marca 2018
* Informácie o testovaní [www.nucem.sk/Testovanie9](http://www.nucem.sk/Testovanie9).

***Účasť žiakov 9. ročníka ZŠ so zdravotným znevýhodnením (ZZ)***

***na testovaní v školskom roku 2017/2018***

***Kto môže vykonať testovanie podľa upravených podmienok:***

a) žiak špeciálnej školy

b) žiak špeciálnej triedy v základnej škole

c) žiak základnej školy vzdelávaný v triede spolu s ostatnými žiakmi školy podľa individuálneho vzdelávacieho

programu

***Účasť žiakov so ZZ na celoslovenskom testovaní:***

1. žiaci, ktorí sa vzdelávajú formou školskej integrácie (začlenenia) podľa individuálneho výchovno-vzdelávacieho programu sa do testovania zapájajú bez ohľadu na to, či si prihlášku podávajú na študijný alebo učebný odbor strednej školy,
2. žiaci, ktorí sa vzdelávajú formou školskej integrácie (začlenenia) podľa individuálneho výchovno-vzdelávacieho programu s modifikáciou obsahu z testovaného predmetu, vzhľadom na závažnosť postihnutia a vývinovej poruchy (žiaci so zrakovým postihnutím sluchovým postihnutím, telesným postihnutím a dyskalkúliou), sa do testovania zapájajú *dobrovoľne* len na základe záverov dlhoročného diagnostikovania poradenským zariadením uvedeného zdravotného znevýhodnenia. Z uvedenej skupiny testovaných žiakov sa testovania zúčastňujú tí žiaci, ktorí si prihlášku podávajú na študijný odbor
3. žiaci, ktorí sú dlhodobo alebo často umiestňovaní z vážnych, zdravotných dôvodov (onkologické, psychiatrické, poúrazové, pooperačné stavy) v ZŠ pri zdravotníckych zariadeniach, sa do testovania *nezapájajú*, a to ani v prípade, ak si podajú prihlášku na študijný odbor,
4. žiaci, ktorí sú krátkodobo umiestnení v ZŠ pri zdravotníckych zariadeniach, sa do testovania zapájajú *dobrovoľne* a testovania sa zúčastnia v kmeňovej škole, ak im to ich zdravotný stav dovolí.

***Žiaci so ZZ môžu mať upravené podmienky na vykonanie T9-2018:***

* predĺženie času
* úprava formátu testovacieho nástroja
* možnosť používať kompenzačné pomôcky
* prítomnosť asistenta, špeciálneho pedagóga, tlmočníka

**Druhy postihnutia, na ktoré sa úpravy vzťahujú:**

• vývinové poruchy učenia, • narušená komunikačná schopnosť, • telesné postihnutie, • zrakové postihnutie (u slabozrakého žiaka je možné nahlásiť, ak je to potrebné, aj veľkosť písma, *ktorú bežne používa na vyučovaní*; u nevidiaceho žiaka je potrebné nahlásiť formu testu v Braillovom písme), • sluchové postihnutie, • autizmus, • chorí a zdravotne oslabení, • porucha pozornosti sprevádzaná hyperaktivitou, • porucha pozornosti, • viacnásobné postihnutie.

**Skupiny postihnutia:**

* Žiaci sa do skupín zaraďujú ***podľa miery obmedzenia*** pri práci s textom, nie podľa stupňa postihnutia z lekárskeho hľadiska

**Kompenzačné pomôcky:**

• technické: optické prístroje, osvetlenie, polohovacie ležadlá, polohovacia lavica, Pichtov písací stroj, PC, kalkulačka, • vyučovacie: výkladový, synonymický slovník a pomôcky, ktoré žiak bežne používa pri písaní písomných prác.